Ritratt minn: Betty Bugeja .td_uid_2_60f18ada35e12_rand.td-a-rec-img{text-align:left}.td_uid_2_60f18ada35e12_rand.td-a-rec-img img{margin:0 auto 0 0} F'din il-Pjazza ewlenija Aħna ltqajna hawn illum – San Franġisk se jsaltan f'nofsha Sakemm wieqfa d-dinja ddum! Kien wisq xieraq li f'dal-Misraħ Fejn hawn Knisja Franġiskana Nilqgħu lill-Fqajjar t'Assisi B'xbieha hekk sbejħa w setgħana. Sabiex bi mħabba jindokra Lill-Maltin u lill-Għawdxin Li kuljum minn hawn iterrqu Ma' eluf ta' barranin. U bħalissa għandna bżonnu Lil dal-Patri hekk qaddis Biex minn din l-imxija kiefra Jeħlisna mill-aktar fis! Din il-pjazza ta' gżiritna Saret waħda mfittxija Għax tal-Gvern bosta uffiċċji Illum qiegħda tiġbor fiha. Minn hawnhekk il-Ministeru Imexxi lil Għawdex tagħna U b'dil-opra qed jissokta Lil dil-belt jara tistagħna! Iż-żagħżugħ Manwel Farrugia Illum artist stabbilit, Tana dil-ġawhra ta' statwa Kif is-sengħa, titlob trid! Jalla kull min minn hawn jgħaddi Jitfa' ħarstu fuq dil-vara Biex fuq din il-gżira tagħna Tal-imħabba tifrex xmara! Biex inkunu poplu wieħed Li jgħix hieni u daħkan Kif għex dejjem dan il-Fqajjar Mal-irhieb dejjem ferħan. Lura jreġġa' t-tbissima – Dil-pesta daħlet 'l ġewwa U saret waħda qadima. Li lill-Knisja bnejt mill-ġdid Rażżan din il-pandemija B'rieda soda tal-ħadid! Biex tarana mbagħad annuna Għad-dell tiegħek hawn fil-frisk Hekk kif tfeġġ l-Erbgħa t'Ottubru Ngħajtu Viva San Franġisk! Kav Joe M Attard – Rabat Għawdex – Fl-okkażjoni tat-tberik tal-istatwa ġdida f'Misraħ San Franġisk .td_uid_3_60f18ada36036_rand.td-a-rec-img{text-align:left}.td_uid_3_60f18ada36036_rand.td-a-rec-img img{margin:0 auto 0 0}